जिन अन्य खिलाडिय़ों को आगे के व्यस्त कार्यक्रम को देखते हुए विश्राम दिया गया है उनमें तेज गेंदबाज पीटर सिडल और आलराउंडर मिशेल मार्श भी शामिल हैं जबकि मार्कस स्टोइनिस और जैसन बेहरनडार्फ की टीम में वापसी हुई है। मुख्य कोच जस्टिन लैंगर ने कहा कि सीनियर खिलाडिय़ों को भारत के खिलाफ छह दिसंबर से एडिलेड में शुरू होने वाली चार टेस्ट मैचों की श्रृंखला को ध्यान में रखकर विश्राम दिया गया है। लैंगर ने कहा, ‘हम जानते थे यूएई के दौरे के बाद हमें स्वदेश में लंबे सत्र से गुजरना है तथा इसके बाद विश्व कप और एशेज खेलनी है, इसलिए हमें अपनी टी20 टीम और आगामी टेस्ट श्रृंखला की तैयारी के बीच सही संतुलन बनाना है।